
R O M Â N I A
JUDEŢUL  BOTOŞANI
COMUNA HLIPICENI
-CONSILIUL LOCAL-
Nr.  634/20.09.2023

PROCES  VERBAL  
încheiat astăzi 20.09.2023, în cadrul şedinţei ordinare a 
Consiliului Local Hlipiceni, judeţul Botoşani

           Secretarul unității administrativ-teritoriale  - Comuna Hlipiceni deschide lucrările şedinţei ordinare, arătând ca şedinţa a fost convocată prin dispoziţia primarului nr. 140/14.09.2023, apoi face prezenta consilierilor.
Au fost convocaţi un nr. de 13 consilieri locali și sunt prezenți 9. Lipsesc motivat următorii consilieri: Șcarlii Mihai, Irimia Gheorghe Viorel, Gontineac George și Șpaiuc Mihai. Din partea executivului sunt prezenți primarul și șeful biroului financiar-contabil.
Secretarul comunei dă cuvântul președintelui de ședință – dl Doru Sergiu, pentru a prezenta ordinea de zi, apoi aceasta o supune spre aprobarea Consiliului local.
	Ordinea de zi este următoarea:

1. Aprobarea procesului verbal al ședinței anterioare;
1. Proiect de hotărâre  privind aprobarea inventarului bunurilor care aparțin domeniului privat al comunei Hlipiceni, județul Botoșani – inițiator primarul comunei Hlipiceni;
1. Proiect de hotărâre  privind  aprobarea Planului de achiziții publice pe anul 2023, în formă modificată – inițiator primarul comunei Hlipiceni;
1. Proiect de hotărâre  privind rectificarea bugetului de venituri și cheltuieli al comunei Hlipiceni, pe anul 2023 – inițiator primarul comunei Hlipiceni;
1. Proiect de hotărâre  privind participarea la apelul de proiecte PNRR/2023/C3/S/I.2.A-B, Investiția I.2.A-B: Sisteme integrate de colectare și valorificare a gunoiului de grajd, finanțat prin Planul Național de Redresare și Reziliență, cu proiectul ”ÎNFIINȚARE PLATFORMĂ COMUNALĂ PENTRU COLECTAREA GUNOIULUI DE GRAJD ȘI ACHIZIȚIA DE ECHIPAMENTE SPECIFICE ÎN COMUNA HLIPICENI, JUDEȚUL BOTOȘANI”  – inițiator primarul comunei Hlipiceni;
1. Proiect de hotărâre privind aprobarea indicatorilor tehnico-economici și implementarea proiectului ”DOTAREA CU ECHIPAMENTE IT PENTRU BIBLIOTECA COMUNALĂ, COMUNA HLIPICENI, JUDEȚUL BOTOȘANI” - inițiator primarul comunei Hlipiceni;
1. Probleme curente.

Se supune la vot aprobarea ordinii de zi.
           In urma votului liber exprimat, cei 9 consilieri prezenți sunt  de acord cu ordinea de zi.

	Dl primar propune suplimentarea ordinii de zi cu încă trei puncte, după cum urmează:
1. Proiect de hotărâre privind desemnarea reprezentantului Consiliului local Hlipiceni, membru ăn Consiliul de administrație al Școlii Gimnaziale ”DAN IORDĂCHESCU” Hlipiceni - inițiator primarul comunei Hlipiceni;
2. Proiect de hotărâre privind modificarea art. 6 și 7 din cuprinsul Hotărârii Consiliului local Hlipiceni nr. 56/24.07.2023 privind închirierea prin licitație publică a spațiului în suprafață de 163,97 mp, situate la parterul clădirii ”fost Magazin Universal” din satul Hlipiceni, comuna Hlipiceni, județul Botoșani - inițiator primarul comunei Hlipiceni;
3. Proiect de hotărâre privind modificarea art. 6 și 7 din cuprinsul Hotărârii Consiliului local Hlipiceni nr. 58/24.07.2023 privind concesionarea prin licitație publică a unor suprafețe de teren care aparțin domeniului privat al comunei Hlipiceni, situate în PC 311 intravilan sat Hlipiceni - inițiator primarul comunei Hlipiceni;

Se supune la vot suplimentarea ordinii de zi cu cele trei proiecte de hotărâre.
Se aprobă suplimentarea ordinii de zi cu 9 voturi pentru.

Secretarul comunei aduce la cunoștință faptul că toate proiectele de hotărâre,  sunt însoțite de referatul compartimentului de resort din cadrul aparatului de specialitate al primarului.	
 	
Se trece la punctul 1 al ordinii de zi: 
Aprobarea procesului verbal al ședinței anterioare
Este supus spre aprobare procesul verbal de la ședința ordinară din data de 30.08.2023.
Minuta acestui proces verbal a fost afișată imediat după ședință la avizierul din holul primăriei și pe pagina oficială de internet a instituției. De asemenea, procesul verbal a fost dat spre consultarea membrilor consiliului, înainte de începerea ședinței.
Dl Romaniuc Robert  spune că procesul verbal a putut fi citit de la afișare și până la ședință, că putea fi consultat înainte de ședință, fiind pus la dispoziție pe masa de ședință,  și că dânsul este de acord cu acestea.
La fel susține și dl Lăpușnianu Liviu.
Pentru că nu sunt obiecții cu privire la cuprinsul procesului verbal, dna președinte de ședință supune la vot aprobarea acestuia.
Procesul verbal al ședinței anterioare este aprobat cu 12 voturi pentru. 

Se trece la punctul 2 de pe ordinea de zi:
Proiect de hotărâre  privind aprobarea inventarului bunurilor care aparțin domeniului privat al comunei Hlipiceni, județul Botoșani – inițiator primarul comunei Hlipiceni
Dl primar prezintă proiectul de hotărâre însoțit de anexa care cuprinde lista bunurilor care fac parte din inventarul domeniului privat al comunei și face precizarea că a fost modificată denumirea clădirii ”FOST MAGAZIN UNIVERSAL”. Aici funcționează biblioteca la etajul I și la parter sunt spațiile închiriate (farmacia și spațiul scos la licitație prin HCL 56/24.07.2023). Pentru obținerea finanțării unui proiect aferent bibliotecii comunale, este necesar ca biblioteca să figureze înscrisă în domeniul public sau privat al comunei cu spațiu cu destinația de BIBLIOTECĂ. S-a modificat poziția 67 din inventar, unde figurează clădirea și de asemenea, poziția 68 unde figurează terenul aferent acestei clădiri (PC 836).
Dl președinte de ședință aduce la cunoștință faptul că proiectul de hotărâre a primit aviz favorabil din partea comisiilor de specialitate din cadrul Consiliului local și invită colegii la discuții pe marginea materialelor prezentate de dl primar.
Dl Romaniuc Ion spune că este de acord cu proiectul de hotărâre și că nu are nimic de comentat. Este normal ca denumirea acestei clădiri să fie schimbată conform destinației pe care o are. Biblioteca funcționează acolo de mulți ani.
La fel susține și dna Ciobanu Marineta.
Pentru că nu se mai înscrie nimeni la cuvânt, dl președinte de ședință supune la vot aprobarea proiectului de hotărâre în forma prezentată de dl primar.
Se aprobă cu 9 voturi pentru.

Se trece la punctul 3 de pe ordinea de zi:
Proiect de hotărâre  privind  aprobarea Planului de achiziții publice pe anul 2023, în formă modificată – inițiator primarul comunei Hlipiceni
Dl primar prezintă proiectul de hotărâre și roagă pe dna contabil să explice detaliat modificările aduse la Planul de achiziții. 
Dna contabil spune că planul de achiziții trebuie să cuprindă toate propunerile bugetare. Pentru că la ultima rectificare de buget nu s-a modificat și planul de achiziții și de asemenea, la următorul punct de pe ordinea de zi avem rectificare de buget cu noi obiective, se propune actualizarea planului.
Dl președinte de ședință aduce la cunoștință faptul că proiectul de hotărâre a primit aviz favorabil din partea comisiilor de specialitate din cadrul Consiliului local și invită colegii la discuții pe marginea materialelor prezentate de dl primar.
Dl Satcău Săvel spune că este de acord  cu proiectul de hotărâre și că nu are nimic de comentat. Se știe că Planul de achiziții trebuie că fie corelat cu bugetul de venituri și cheltuieli; nu este o noutate.
Și dl Molie Costel spune că este de acord cu proiectul de hotărâre.
Pentru că nu mai sunt discuții, dl președinte de ședință supune la vot aprobarea proiectului de hotărâre în forma prezentată de dl primar.
Se aprobă cu 9 voturi pentru.

Se trece la punctul 4 de pe ordinea de zi:
Proiect de hotărâre  privind rectificarea bugetului de venituri și cheltuieli al comunei Hlipiceni, pe anul 2023 – inițiator primarul comunei Hlipiceni
Dl primar prezintă proiectul de hotărâre și invită pe dna contabil să prezinte detaliat modificările aduse la buget și la lista de investiții.
Dna contabil spune că bani în plus nu am primit de nicăieri, sunt doar modificări în cadrul capitolelor, articolelor și alineatelor.
La partea de venituri s-au mărit prevederile bugetare cu sumele depășite și s-au adăugat sumele PNRR și sume din vânzarea locurilor de casă.
La partea de cheltuieli s-au făcut următoarele modificări:
-La partea de cheltuieli de personal am făcut unele reglări între capitole. S-au diminuat sumele de la cap. 61, 67 și 70 și au fost adăugate la cap. 51;
-La cheltuieli materiale: am adăugat suma de 7 mii lei la salubrizare;
-La cheltuieli de dezvoltare: am adăugat suma de 714 mii lei – sume PNRR dotare școli; am adăugat suma de 16,1 mii lei – dispensar uman; am scăzut suma de 5 mii lei de la Grădinița Victoria (proiect finalizat) și am adăugat-o la reabilitare școala Hlipiceni.
De asemenea, a fost necesară modificarea listei de investiții.
Dl președinte de ședință aduce la cunoștință faptul că proiectul de hotărâre a primit aviz favorabil din partea comisiilor de specialitate din cadrul Consiliului local și invită colegii la discuții pe marginea materialelor prezentate de dl primar.
Dl Lăpușnianu Liviu spune că este de acord cu proiectul de hotărâre și că nu are nimic de comentat dacă nu avem bani de împărțit. Mișcările între cap, art și alin se fac în funcție de necesități, așa cum s-a făcut la fiecare rectificare în a doua parte a anului.
La fel susține și dl Tomniuc Ioan.

Se trece la punctul 4 de pe ordinea de zi:
Proiect de hotărâre  privind participarea la apelul de proiecte PNRR/2023/C3/S/I.2.A-B, Investiția I.2.A-B: Sisteme integrate de colectare și valorificare a gunoiului de grajd, finanțat prin Planul Național de Redresare și Reziliență, cu proiectul ”ÎNFIINȚARE PLATFORMĂ COMUNALĂ PENTRU COLECTAREA GUNOIULUI DE GRAJD ȘI ACHIZIȚIA DE ECHIPAMENTE SPECIFICE ÎN COMUNA HLIPICENI, JUDEȚUL BOTOȘANI”  – inițiator primarul comunei Hlipiceni
Dl primar prezintă proiectul de hotărâre și aduce argumente de susținere a înființării unei platforme de gunoi în comună. S-a identificat și locul unde poate fi amplasată. Orice investiție este bine venită pentru comunitatea noastră. Gunoiul se depozitează frecvent în locuri nepermise și de aceea crede că este o oportunitate înființarea unui loc special de depozitare, de care să aibă cunoștință întreaga comunitate. În cadrul acestui proiect vor fi procurate și unele utilaje, cum ar fi achiziționarea unui buldoexcavator, ceea ce este foarte important pentru noi, deoarece buldoexcavatorul nostru nu va mai funcționa prea mult; nu este într-o stare foarte bună.
Dl președinte de ședință aduce la cunoștință faptul că proiectul de hotărâre a primit aviz favorabil din partea comisiilor de specialitate din cadrul Consiliului local și invită colegii la discuții pe marginea materialelor prezentate de dl primar.
Dl Molie Costel spune că este de acord cu proiectul de hotărâre însă se îndoiește de faptul că cetățenii vor duce gunoiul în acel loc.
Dl Romaniuc Ion spune că este de acord cu proiectul de hotărâre în forma prezentată de dl primar. Este important să avem în comună o platformă de gunoi. A sesizat și dânsul că anumiți cetățeni depozitează gunoiul de grajd la întâmplare.
Și dl Amihăiesei Ciprian este de acord cu proiectul de hotărâre.
Pentru că nu se mai înscrie nimeni la cuvânt, dl președinte de ședință supune la vot aprobarea proiectului de hotărâre în forma prezentată de dl primar.
Se aprobă cu 9 voturi pentru.

Se trece la punctul 5 de pe ordinea de zi:
Proiect de hotărâre privind aprobarea indicatorilor tehnico-economici și implementarea proiectului ”DOTAREA CU ECHIPAMENTE IT PENTRU BIBLIOTECA COMUNALĂ, COMUNA HLIPICENI, JUDEȚUL BOTOȘANI” - inițiator primarul comunei Hlipiceni
Dl primar prezintă proiectul de hotărâre însoțit de documentația întocmită de proiectant și face mențiunea că acest proiect va fi depus prin GAL. Contribuția de la bugetul local este acceptabilă pentru noi.
Dl președinte de ședință aduce la cunoștință faptul că proiectul de hotărâre a primit aviz favorabil din partea comisiilor de specialitate din cadrul Consiliului local și invită colegii la discuții pe marginea materialelor prezentate de dl primar.
Dl Amihăiesei Ciprian spune că este de acord cu proiectul de hotărâre. Este foarte bine  ca biblioteca comunală să aibă dotări cât mai performante. Elevii chiar merg la bibliotecă, nu doar pentru a lua cărți ci și pentru desfășurarea de diverse activități sau chiar accesarea internetului (mai ales de către cei cu condiții precare acasă).
Și dna Ciobanu Marineta susține acest proiect. Este de acord cu proiectul de hotărâre în forma prezentată de dl primar și nu are nimic de comentat.
La fel susține și dl Doru Sergiu.
Pentru că nu se mai înscrie nimeni la cuvânt, dl președinte de ședință supune la vot aprobarea proiectului de hotărâre în forma prezentată de dl primar.
Se aprobă cu 9 voturi pentru.

Se trece la punctul 6 de pe ordinea de zi:
Proiect de hotărâre privind desemnarea reprezentantului Consiliului local Hlipiceni, membru în Consiliul de administrație al Școlii Gimnaziale ”DAN IORDĂCHESCU” Hlipiceni - inițiator primarul comunei Hlipiceni
Dl primar prezintă proiectul de hotărâre și propune ca dnii consilieri să facă propuneri pentru numirea unui reprezentant din consiliu care va face parte din Consiliul de administrație al școlii. 
Dl președinte de ședință aduce la cunoștință faptul că proiectul de hotărâre a primit aviz favorabil din partea comisiilor de specialitate din cadrul Consiliului local și invită colegii la discuții pe marginea materialelor prezentate de dl primar.
Dl Romaniuc Ion spune că ar trebui să rămână în continuare dl Lăpușnianu Liviu.
Pentru că nu se mai înscrie nimeni la cuvânt, dl președinte de ședință supune la vot proiectul de hotărâre cu dl Lăpușnianu Liviu – reprezentant  CA școli.
Se aprobă cu 8 voturi pentru. Dl Lăpușnianu Liviu se abține de la vot.

Se trece la punctul 7 de pe ordinea de zi:
Proiect de hotărâre privind modificarea art. 6 și 7 din cuprinsul Hotărârii Consiliului local Hlipiceni nr. 56/24.07.2023 privind închirierea prin licitație publică a spațiului în suprafață de 163,97 mp, situate la parterul clădirii ”fost Magazin Universal” din satul Hlipiceni, comuna Hlipiceni, județul Botoșani - inițiator primarul comunei Hlipiceni
Dl primar prezintă proiectul de hotărâre și face mențiunea că, comisia de evaluare a  ofertelor nu se poate întruni la data de 21 sept 2023 deoarece o parte din membrii desemnați prin HCL 56/24.07.2023 sunt în concediu de odihnă sau concediu medical. Lipsește dl Șcarlii Mihai, Șpaiuc Miliodora și Irimia Gheorghe Viorel. De aceea a fost necesară reorganizarea comisiilor,  pentru a se putea desfășura licitația de mâine în condiții legale.
Dl președinte de ședință aduce la cunoștință faptul că proiectul de hotărâre a primit aviz favorabil din partea comisiilor de specialitate din cadrul Consiliului local și invită colegii la discuții pe marginea materialelor prezentate de dl primar.
Dl Romaniuc Robert  spune că este de acord cu propunerile dlui primar, ca din comisia de evaluare a ofertelor să facă parte dl Doru Sergiu în locul dlui Irimia Viorel. Președintele comisiei va fi Balan Andrei pentru că dl  Șcarlii Mihai este la spital. Dna Ștefanovici Vandana va fi în locul dnei Șpaiuc Miliodora care este în concediu de odihnă. Dna Murgu Camelia este în locul dlui Balan Andrei (președinte).
Astfel, se reorganizează și comisia de contestații.
Pentru că nu se înscrie nimeni la cuvânt, dl președinte de ședință supune la vot aprobarea proiectului de hotărâre, așa cum a fost prezentat.
Se aprobă cu 7 voturi pentru. Dl Doru Sergiu și dl Romaniuc Ion se abțin de la vot pentru că au fost propuși să facă parte din cele două comisii.

Se trece la punctul 8 de pe ordinea de zi:
Proiect de hotărâre privind modificarea art. 6 și 7 din cuprinsul Hotărârii Consiliului local Hlipiceni nr. 58/24.07.2023 privind concesionarea prin licitație publică a unor suprafețe de teren care aparțin domeniului privat al comunei Hlipiceni, situate în PC 311 intravilan sat Hlipiceni - inițiator primarul comunei Hlipiceni
Dl primar prezintă proiectul de hotărâre și face mențiunea că, la fel ca și la proiectul de hotărâre anterior, comisia de evaluare a  ofertelor nu se poate întruni la data de 21 sept 2023 deoarece o parte din membrii desemnați prin HCL 58/24.07.2023 sunt în concediu de odihnă. Lipsește dna Șpaiuc Miliodora și dl Irimia Gheorghe Viorel. De aceea a fost necesară reorganizarea comisiilor,  pentru a se putea desfășura licitația de mâine în condiții legale.
Dl președinte de ședință aduce la cunoștință faptul că proiectul de hotărâre a primit aviz favorabil din partea comisiilor de specialitate din cadrul Consiliului local și invită colegii la discuții pe marginea materialelor prezentate de dl primar.
Și în acest caz, dl Irimia Gheorghe Viorel este înlocuit cu dl Doru Sergiu. Dl primar va fi înlocuit de dna Murgu Camelia (președinte comisia de contestații) și în locul acesteia va fi dl  Romaniuc Ion. 
Dl primar a propus reorganizarea ambelor comisii.
Pentru că nu mai sunt discuții, dl președinte de ședință supune la vot aprobarea proiectului de hotărâre în forma propusă de dl primar.
Se aprobă cu 7 voturi pentru. Dl Doru Sergiu și dl Romaniuc Ion se abțin de la vot pentru că au fost propuși să facă parte din cele două comisii.

Se trece la punctul 9 de pe ordinea de zi:
Probleme curente:
Dl Liviu Lăpușnianu: - durata de funcționare a iluminatului stradal trebuie regândită. Becurile trebuie să fie stinse mai târziu dimineața (se sting la ora 5 și zorile se ivesc pe la 6).
Dl Romaniuc Ion: - trebuie un bec de iluminat stradal la Ionel Șpaiuc – Victoria.
Dl primar prezintă stadiul realizării obiectivelor de investiții în curs.

Pentru că nu se înscrie nimeni la cuvânt,  preşedintele de şedinţă – dl Doru Sergiu mulţumeşte membrilor Consiliului  si membrilor executivului prezenţi pentru participare,  declarând închise lucrările şedinţei.


HLIPICENI/20.09.2023				         Președinte de ședință,
						                        DORU SERGIU

				   

Secretar general comună,
                	         CIOBANU DANIELA-MARIA









